Á fundi byggðaráðs Dalabyggðar nýverið var tekin fyrir beiðni Matvælastofnunar um umsögn vegna umsóknar Hvammsskeljar ehf. um ræktunarleyfi á kræklingi í Hvammsfirði . Byggðarráð gerir ekki athugasemdir við að gefið verði út ræktunarleyfi að því gefnu að starfsemin hamli ekki siglingum í eyjar eða að hafnarmannvirkjum í Búðardal . Hvammsskel hefur síðustu misserin gert tilraunir með ræktun kræklings í Hvammsfirði .